ג'וזף שטיגליץ

ג'וזף יוג'ין "ג'ו" שטיגליץ (באנגלית: Joseph Eugene "Joe" Stiglitz; נולד ב-9 בפברואר 1943) הוא כלכלן יהודי-אמריקאי, חתן פרס נובל לכלכלה לשנת 2001 וזוכה מדליית ג'ון בייטס קלארק.

שטיגליץ, מן הכלכלנים הידועים של זמננו, פרסם בנוסף למחקרים כלכליים גם מספר ספרים שכוונו לקהל הרחב. הוא ידוע במיוחד בזכות ביקורתו על הגלובליזציה ועל מוסדות בינלאומיים כמו קרן המטבע הבינלאומית, ביקורת אותה השמיע בעודו מחזיק בעמדת סגן נשיא בכיר וכלכלן ראשי בבנק העולמי.

קורות חיים

שטיגליץ נולד בעיר גארי שבמדינת אינדיאנה שבארצות הברית, בן לזוג יהודים בשם שרלוט ונתניאל שטיגליץ. בשנים 1960–1964 למד במכללת אמהרסט ואחרי כן במכון לטכנולוגיה של מסצ'וסטס (MIT). אחר-כך המשיך בזכות מלגת פולברייט בלימודיו באוניברסיטת שיקגו. אחרי השלמת לימודיו היה חבר סגל אוניברסיטאות סטנפורד, אוקספורד ייל ופרינסטון. כיום שטיגליץ הוא פרופסור באוניברסיטת קולומביה ועורך במשותף של המגזין The Economists' Voice. נבחר כחבר זר של האקדמיה הבריטית ב-1993.

שטיגליץ נישא שלוש פעמים, האחרונה שבהן בשנת 2004.

נוסף לכהונותיו האקדמיות שימש שטיגליץ במהלך השנים גם יועץ למדיניות כלכלית עבור ממשל ביל קלינטון בין השנים 1997-1995 וכן שימש סגן נשיא בכיר וכלכלן ראשי בבנק העולמי בין השנים 2000-1997. אחרי המחאות החריפות נגד ארגונים כלכליים בינלאומיים, ובמיוחד אחרי מפגש ארגון הסחר העולמי בסיאטל (ארצות-הברית) בשנת 1999 נדחף שטיגליץ לעזוב את כהונתו בבנק העולמי על ידי סגן שר האוצר האמריקני לורנס סמרס. אחרי פרישתו מן הבנק ייסד שטיגליץ את ה"יוזמה לדיאלוג מדיניות" (IPD) שמטרתה לסייע למדינות מתפתחות לבחון חלופות מדיניות ולאפשר השתתפות אזרחים רחבה יותר בקביעת מדיניות כלכלית.

מחקרו העיקרי של שטיגליץ נגע ל"מיסוך" (Screening), טכניקה המשמשת סוכן כלכלי אחד לצורך שאיבת מידע פרטי מסוכן אחר. על תרומתו זו לתאוריה של מידע א-סימטרי זכה שטיגליץ בפרס נובל, יחד עם ג'ורג' אקרלוף ומייקל ספנס.

שטיגליץ פרסם מספר ספרים שכוונו לקהל הרחב כמו "סוציאליזם לאן", ספר המספק מבוא לתאוריות שמאחורי הכישלון הכלכלי במזרח אירופה ותפקיד המידע הלא שלם בשווקים. בשנת 2002 פרסם את "אי נחת בגלובליזציה" שבו טען כי קרן המטבע הבינלאומית מציבה את עניינה של "בעלת המניות העיקרית" בה, ארצות הברית, מעל לזה של המדינות העניות שלהן נועדה הקרן לעזור. בשנת 2003 פרסם ספר בשם "שנות התשעים העליזות", הכולל ניתוח של עלייתה ונפילתה של הבורסה בשנות התשעים. בשנת 2008, פרסם את "לתקן את הגלובליזציה", ספר המזהה את הבעיות המרכזיות בתהליכי הגלובליזציה ומציע פתרונות מעשיים לפתרונן.

בשנת 2014 הוענק לו תואר דוקטור לשם כבוד מאוניברסיטת המדינה של אריזונה.

ספריו שתורגמו לעברית
 אי נחת בגלובליזציה, תרגמה מאנגלית: רחל אהרוני, הוצאת הקיבוץ המאוחד, תל אביב, תשס"ה 2005.
 לתקן את הגלובליזציה, תרגמה מאנגלית: שונמית ליפשיץ. הוצאת אריה ניר, 2008.

מפרסומיו
 Economics of the Public Sector. W. W. Norton, New York 1986; 2. Aufl. ebd. 1988; 3. Aufl. ebd. 2000, 
 Economics. W. W. Norton, New York 1993; 2. Aufl. ebd. 1997. Mit Carl E. Walsh: 3. Aufl. ebd. 2002; 4. Aufl. 2005, 
 Whither Socialism? MIT Press, Cambridge 1996, 
Frontiers of Development Economics. The Future in Perspective. Oxford University Press, 2000, 
New Ideas About Old Age Security. Toward Sustainable Pension Systems in the 21st Century. World Bank, Washington 2001, 
Peasants versus City-Dwellers. Taxation and the Burden of Economic Development. Oxford University Press, 2002, 
 Globalization and Its Discontents. W. W. Norton, New York 2002, 
 Towards a New Paradigm in Monetary Economics. Cambridge University Press, London 2003, 
 The Roaring Nineties. A New History of the World’s Most Prosperous Decade. W. W. Norton, Washington 2003, 
 Fair Trade for All. How Trade Can Promote Development. Oxford University Press, New York 2005, 
Fair trade. Agenda für einen gerechten Welthandel. Murmann, Hamburg 2006, 
The Poor Get Poorer, 2. April 2006
Principles of Microeconomics. 4. Auflage. W. W. Norton, New York 2005, 
 עם אמרטיה סן וז'אן פול פיטוסי: Mismeasuring Our Lives The New Press, New York 2010, 
 Freefall: America, Free Markets, and the Sinking of the World Economy. W. W. Norton, New York 2010, ,
 Selected Works of Joseph E. Stiglitz. Oxford University Press (auf sechs Bände angelegt)
 Volume I: Information and Economic Analysis. 2009, 
The Price of Inequality: Howf Today's Divided Society Endangers Our Future, W.W. Norton & Company, 2012.
 The road to freedom: Economics and the good society. W. W. Norton, New York 2024, 

קישורים חיצוניים




 ג’וזף שטיגליץ, אנשי סגולה - יהודים זוכי פרס נובל, באתר בית התפוצות.
 דף הבית של ג'וזף שטיגליץ











מכתביו






הערות שוליים

קטגוריה:אמריקאים ילידי אינדיאנה
קטגוריה:זוכי פרס נובל לכלכלה
קטגוריה:כלכלנים יהודים אמריקאים
קטגוריה:בוגרי מכללת אמהרסט
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:זוכי פרס נובל יהודים אמריקאים
קטגוריה:סגל אוניברסיטת קולומביה
קטגוריה:סגל אוניברסיטת פרינסטון
קטגוריה:סגל אוניברסיטת סטנפורד
קטגוריה:סגל אוניברסיטת ייל
קטגוריה:סגל אוניברסיטת אוקספורד
קטגוריה:יהודים חברי האקדמיה הלאומית למדעים של ארצות הברית
קטגוריה:יהודים חברי האקדמיה הרוסית למדעים
קטגוריה:סגל אוניברסיטת קיימברידג'
קטגוריה:זוכי מדליית ג'ון בייטס קלארק יהודים
קטגוריה:סגל אוניברסיטת מנצ'סטר
קטגוריה:זוכי מלגת גוגנהיים
קטגוריה:עובדי הבנק העולמי
קטגוריה:מקבלי תואר דוקטור לשם כבוד מאוניברסיטת המדינה של אריזונה
קטגוריה:אמריקאים שנולדו ב-1943